Sedgefield is 'n heerlike dorpie met 'n goeie samehorigheidsgevoel en fantastiese weer. Myoli is een van die mooiste strande wat ek nog gesien het. Daar is egter twee dinge wat kommer wek, die een is die toenemende kriminele element en die ander is dat daar tekens is van verval soos byvoorbeeld die strate in die dorp.
Knysna en omgewing bied waarde vir jou geld. Die omgewing is asemrowend mooi. Die area het vir seker baie om aan te bied vir enige vakansieganger van alle ouderdomme. Vir die avontuurlustige besoeker is daar 'n magdom van dinge om buite in die natuur te doen. Die Tsitsikamma Natuurreservaat is net een en 'n half uur se ry vanaf Knysna en het baie om te bied vir die avontuurlustige natuurliefhebbers, van ziplining tot staptoere in die woud. As iemand wat die wêreld al plat gereis het, kan ek vir seker Knysna aanbeveel as 'n wêreldklas vakansiebestemming.